વિદ્યાર્થીઓ માટે તેની પૂર્ણ ક્ષમતા સુધી પહોંચવા માટે ફક્ત બુદ્ધિ જ પૂરતી નથી. જરૂરી પૈસાના અભાવે તેજસ્વી વિદ્યાર્થીઓ ઘણી વાર શાળા છોડીને જતા રહેતા હોય છે અથવા ઉચ્ચ અભ્યાસ નથી કરી શકતા. મા ફાઊંડેશન એવા યોગ્યતાવાળા પરંતુ જરૂરીયાતવાળા વિદ્યાર્થીઓ માટે એના પ્રોજેક્ટ વિદ્યા દ્વારા આશાના કિરણ તરીકે કાર્ય કરે છે. આ પ્રોજેક્ટ વલસાડ, અમરેલી અને ભાવનગર જિલ્લાના વિદ્યાર્થીઓને ઉપસ્નાતક, સ્નાતક અને અનુસ્નાતક આભ્યાસ માટે શિષ્યવૃતિ આપે છે.